7. pielikums Nolikumam
ID Nr. LR LM 2026/34 ESF+

SAIMNIECISKI VISIZDEVĪGĀKĀ PIEDĀVĀJUMA VĒRTĒŠANAS KĀRTĪBA 
1. Iepirkumu komisija no piedāvājumiem, kuri atbilst Nolikuma prasībām, izvēlas saimnieciski visizdevīgāko piedāvājumu. Šajā iepirkumā saimnieciski visizdevīgāko piedāvājumu nosaka labākā cenas un kvalitātes attiecība.
2. Saimnieciski visizdevīgāko piedāvājumu nosaka atbilstoši šīs kārtības 1. tabulā norādītajiem vērtēšanas kritērijiem. Katram piedāvājuma vērtēšanas kritērijam ir noteikta sava skaitliskā vērtība (maksimālais punktu skaits). Kopējais maksimālais punktu skaits, ko Pretendents var iegūt par piedāvājumu, ir 100 (viens simts).
1. tabula
	№
	Kritērijs
	Kritērija saīsinājums
	Maksimālais punktu skaits

	1.
	Sociālās uzņēmējdarbības nedēļas radošās koncepcijas īstenošanas apraksts, skatīt Nolikuma 4.7.2. punktu
	K
	50

	2.
	Risku pārvaldība, skatīt Nolikuma 4.7.2. punktu
	R
	20

	3.
	Kopējā līgumcena par pakalpojumu, skatīt Nolikuma 1.5.1. un 4.7.2. punktu
	F
	30

	 Kopā
	100


3. Tehniskos piedāvājumus iepirkuma komisija salīdzina, piemērojot šīs kārtības 2. un 3. tabulā noteiktos kvalitātes kritērijus un ņemot vērā šo kvalitātes kritēriju aprakstus, skaitliskās vērtības un punktu diapazonus. 
3.1. Iepirkuma komisija atbilstoši šīs kārtības 2. tabulā noteiktajam vērtē Pretendenta brīvā formā sagatavoto Sociālās uzņēmējdarbības nedēļas radošās koncepcijas īstenošanas aprakstu (turpmāk šajā kārtībā – Koncepcijas apraksts). Tiek vērtēti četri aspekti, katrs atsevišķi – trīs aspekti tiek vērtēti punktu diapazonā 0–10–15 , bet viens aspekts – punktu diapazonā 0–5 . Pirmajos trīs aspektos piešķiramie punkti atbilst šādam vērtējumam: 15 punkti – izcili, 10 punkti – daļēji, 0 punkti – neatbilstoši. Pēdējā aspektā piešķiramie punkti atbilst šādam vērtējumam: 5 punkti – atbilstoši, 0 punkti – neatbilstoši. 
Maksimālais punktu skaits, ko var iegūt par Koncepcijas aprakstu, ir 50 punkti. Tos piešķir, ja Pretendents katrā vērtēšanas aspektā ieguvis augstāko vērtējumu.
2. tabula
	TEHNISKAIS PIEDĀVĀJUMS

	KRITĒRIJS “SOCIĀLĀS UZŅĒMĒJDARBĪBAS NEDĒĻAS RADOŠĀS KONCEPCIJAS ĪSTENOŠANAS APRAKSTS”
	KRITĒRIJA K SKAITLISKĀ VĒRTĪBA – 50 PUNKTI

	KRITĒRIJA K VĒRTĒŠANAS ASPEKTI
	KONTROLJAUTĀJUMI
	PUNKTU DIAPAZONS

	
3.1.1. Sociālās uzņēmējdarbības nedēļas pasākumu (turpmāk – pasākumi) mērķu izpratne un atbilstība
	
·  Vai katram pasākumam ir skaidri definēts mērķis?
·  Vai mērķi atbilst tehniskajai specifikācijai?
·  Vai mērķi ir sasaistīti ar piedāvāto saturu, liecinot par Pretendenta izpratni, kas atbilst Pasūtītāja iecerei?

	0–10–15

	
	
	15 punkti – Mērķi ir skaidri formulēti, atbilst tehniskajai specifikācijai un ir sasaistīti ar pasākumu saturu, liecinot par Pretendenta izpratni. 
10 punkti – Mērķi ir formulēti, bet trūkst detalizācijas vai sasaistes ar saturu.
0 punkti – Mērķi nav formulēti vai ir neskaidri.

	
3.1.2. Mērķauditorijas mijiedarbība ar pasākumu saturu
	
·  Vai katram pasākumam mērķauditorija ir identificēta un aprakstīta?
·  Vai katra pasākuma saturs ir pielāgots tā mērķauditorijai?
·  Vai radošajā koncepcijā katram pasākumam ir ietverts programmas uzmetums? 

	0–10–15

	
	
	15 punkti – Mērķauditorijas apraksts ir pilnīgs (atbilstošs tehniskajai specifikācijai), katram pasākumam piedāvātais saturs un formāts ir pielāgots tā mērķauditorijai, katram pasākumam ir sagatavots detalizēts programmas uzmetums.
10 punkti – Mērķauditorijas aprakstā ir nepilnība (nenozīmīga atkāpe no tehniskajā specifikācijā noteiktā). Katram pasākumam ir sagatavots programmas uzmetums, tomēr pasākumam piedāvātais saturs un/vai formāts nav optimāls, vai mērķauditorija daļēji piemērota pasākumam.
0 punkti – Kādam pasākumam trūkst mērķauditorijas apraksts vai nozīmīgs mērķauditorijas dalībnieks.

	
3.1.3. Koncepcijas kvalitāte un īstenojamība 

	
·  Vai Koncepcijas apraksts ir loģiski strukturēts un argumentēts?
·  Vai Pretendenta piedāvātais risinājums ir īstenojams praksē?
·  Vai Koncepcijas aprakstā paredzētais ir mērķauditoriju uzrunājošs?

	0–10–15

	
	
	15 punkti – Koncepcijas apraksts ir loģiski strukturēts un argumentēts, tajā paredzētais ir uzrunājošs. Koncepcija ir praktiski īstenojama. 
Piemēram, Koncepcijas aprakstā par tehniskajā specifikācijā minētajiem uzdevumiem Pretendents sniedzis pietiekami detalizētu un skaidru informāciju (ja tas ir attiecināms, sniegtas atbilstošas un korektas atsauces uz tehniskās specifikācijas punktiem). Ietverts arī pamatojums piedāvātā risinājuma izvēlei, piedāvātais risinājums ir īsi un saprotami pārtulkots darbībās, piedāvātais risinājums un ar to saistītās darbības ir saprotamas arī bez zināšanām attiecīgajā nozarē. Piedāvātais risinājums ir uzrunājošs: tas nodrošinās attiecīgā pasākuma mērķauditorijas interesi un iesaisti attiecīgajā pasākumā. 
10 punkti – Koncepcijas apraksts ir saprotams, bet trūkst detalizācijas vai inovācijas. 
Piemēram, ir sniegts pamatojums piedāvātā risinājuma izvēlei, piedāvātais risinājums un ar to saistītās darbības ir saprotamas, tomēr atsevišķos aspektos ir nepieciešama papildu informācija. Tomēr, spriežot pēc Koncepcijas apraksta, nav šaubu par Pretendenta spēju izpildīt tehniskajā specifikācijā noteiktos uzdevumus un sasniegt vēlamos rezultātus. 
0 punkti – Koncepcijas apraksts ir neskaidrs, koncepcija ir nerealizējama vai satur būtiskus trūkumus. 

	
3.1.4. ES fondu atpazīstamības veicināšana
	
·  Vai ir iekļauti obligātie ES fondu atpazīstamības elementi?
·  Vai to izvietojums un saturs atbilst ES fondu 2021. – 2027. gada plānošanas perioda un Atveseļošanas fonda komunikācijas un dizaina vadlīnijām (turpmāk – Komunikācijas un dizaina vadlīnijas)? 

	0–5

	
	
	5 punkti – Koncepcijas aprakstā iekļauti visi atpazīstamības elementi, kas saskaņā ar Komunikācijas un dizaina vadlīnijām jālieto komunikācijas materiālos, kurus plānots izplatīt sabiedrībai. Šo elementu saturs, izvietojums un cits atbilst Komunikācijas un dizaina vadlīnijās noteiktajam.
0 punkti – Koncepcijas aprakstā ir neatbilstības Komunikācijas un dizaina vadlīnijām.



	Koncepcijas apraksta novērtējuma līmeņi

	50 punkti
Izcils Koncepcijas apraksts

	5–49 punkti
Atbilstošs Koncepcijas apraksts

	0–4 punkti
Neatbilstošs Koncepcijas apraksts



3.2. Iepirkuma komisija atbilstoši šīs kārtības 3. tabulā noteiktajam vērtē Pretendenta brīvā formā sagatavoto Risku pārvaldības aprakstu (turpmāk – Risku apraksts). Četri aspekti tiek vērtēti, turklāt katrs aspekts atsevišķi – diapazonā no 0 līdz 5 punktiem. Piešķiramie punkti atbilst šādai interpretācijai: 
5 punkti – aspekts ir pilnībā izstrādāts, skaidrs, pamatots un praktiski īstenojams.
4 punkti – aspekts ir labi izstrādāts, bet ir nelielas nepilnības vai trūkst detalizācijas. 
3 punkti – aspekts ir vidēji izstrādāts. Ir pamata informācija, bet trūkst dziļuma vai skaidrības.
2 punkti – aspekts ir vājš. Trūkst būtiskas informācijas, vai tas ir virspusējs. 
1 punkti – aspekts ir ļoti vājš. Gandrīz nav informācijas, vai tā ir neskaidra.
0 punkti – aspekts nav aprakstīts. 
Maksimālais punktu skaits, ko var iegūt par Risku aprakstu, ir 20 punkti. Tos piešķir, ja Pretendents katrā aspektā – risku identificēšana, risku novērtējums, atbildīgais un risinājums – ieguvis augstāko vērtējumu jeb piecus punktus.
3. tabula
	TEHNISKAIS PIEDĀVĀJUMS

	Kritērijs “Risku[footnoteRef:1] pārvaldība” [1:  Risks ir kāda nevēlama notikuma iestāšanās varbūtība nākotnē. Riski saistībā ar darba uzdevuma izpildi var būt institucionāli, juridiski, tie var būt korelācijā ar personāla pieejamību, laika un finanšu resursiem.] 

	Kritērija R skaitliskā vērtība 20 punkti

	KRITĒRIJA R VĒRTĒŠANAS ASPEKTI UN TO APRAKSTI
	KONTROLJAUTĀJUMI VĒRTĒŠANAI
	PUNKTU DIAPAZONS

	3.2.1. Riska identificēšana
Risku aprakstā ir identificēti būtiskākie riski, kas var ietekmēt Pakalpojuma izpildi, – piemēram, pasākumi nenotiek līgumā paredzētajos termiņos, pasākuma norises laikā nav pieejams plānotais lektors, moderators vai operators, pasākumu faktiskās izmaksas pārsniedz Izpildītāja plānoto budžetu, nepietiekama iepirkuma līguma uzraudzība vai koordinācija, datu aizsardzības pārkāpums. Pretendents drīkst norādīt arī citus riskus.
	
·  Vai ir minēti vismaz trīs būtiski riski?
	
0–5


	3.2.2. Riska varbūtības un ietekmes novērtējums
Katram identificētajam riskam ir aplēsta tā iestāšanās varbūtība un ietekme (piemēram, augsts, vidējs, zems).
	·  Vai katram identificētajam riskam ir novērtēta gan varbūtība, gan ietekme?
	0–5

	3.2.3. Atbildīgā noteikšana
Skaidri norādīts, kurš būs atbildīgs par attiecīgā riska pārvaldību.
	·  Vai katram riskam ir noteikts atbildīgais?
	0–5


	3.2.4. Risinājums/pārvaldības mehānisms
Ir aprakstīti konkrēti pasākumi (risinājumi) riska novēršanai vai tā ietekmes mazināšanai.
	·  Vai risinājumi ir praktiski īstenojami?
	0–5

	Risku apraksta novērtējuma līmeņi

	Pretendents ir identificējis ar darba uzdevuma[footnoteRef:2] veikšanu saistītus būtiskākos riskus un visus četrus aspektus (risku identificēšana, risku novērtējums, atbildīgais, risinājums) izstrādājis detalizēti. Piedāvātie pārvaldības mehānismi ir skaidri, pamatoti un praktiski īstenojami, un tie pilnībā atbilst identificēto risku ietekmes mazināšanai. [2:  Skatīt Nolikuma 1. pielikumā “Tehniskā specifikācija” III. sadaļā noteikto.] 

	20 punkti
Pilns risku novērtējums


	Risku aprakstā ir nepilnības: trūkst kāds no četriem aspektiem vai kāds no tiem ir nepietiekami izstrādāts. 
Piemēram, nav norādīts kāds būtisks risks, nav novērtēta tā iestāšanās varbūtība un ietekme vai nav piedāvāts risinājums. Tomēr kopējais pārvaldības mehānisms nerada šaubas par Pretendenta spēju identificēt riskus, piedāvāt risinājumus un tos praktiski īstenot.
	5–19 punkti
Daļējs risku novērtējums



	Risku apraksts ir formāls, nepilnīgs vai nav saistīts ar Pakalpojuma sniegšanu, tostarp ar darba uzdevuma[footnoteRef:3] veikšanu. Trūkst būtiskas informācijas, nav sniegts pārvaldības mehānisms vai piedāvātie risinājumi rada šaubas par Pretendenta spēju efektīvi pārvaldīt riskus. [3: Turpat.] 

	0–4 punkti
Neatbilstošs Risku apraksts




4. Finanšu piedāvājumus iepirkuma komisija salīdzina, pamatojoties uz Pretendentu piedāvātajām līgumcenām par Pakalpojumu. Finanšu piedāvājumu izvērtēšanā maksimālais piešķiramais punktu skaits kritērijā “Cena” ir 30. Iepirkuma komisija aprēķinus veic atbilstoši šīs kārtības 4. tabulā noteiktajam.
4. tabula
	FINANŠU PIEDĀVĀJUMS 

	Kritērijs “Cena”
	Kritērija F skaitliskā vērtība 
	Aprēķinu veikšana

	Kopējā līgumcena par pakalpojumu[footnoteRef:4]  [4:  Kopējo pakalpojuma līgumcenu Pretendents norāda savā finanšu piedāvājumā, kas sagatavots atbilstoši Nolikuma 8.pielikumā piedāvātajai formai.] 

	30 punkti
	Pretendentam, kurš piedāvā zemāko līgumcenu bez PVN, (turpmāk – zemākā piedāvātā līgumcena) tiek piešķiti 30 punkti. 
Pārējo Pretendentu finanšu piedāvājumi tiek vērtēti apgriezti proporcionāli, izmantojot šādu formulu. 

kur:
F –iegūtais punktu skaits par konkrētā Pretendenta finanšu piedāvājumu;
Fmin – zemākā piedāvātā līgumcena (bez PVN);
FP – konkrētā Pretendenta piedāvātā līgumcena (bez PVN);
30 – maksimālais punktu skaits cenas kritērijā.
Iegūto skaitli noapaļo līdz simtdaļām.


5. Pretendenta iesniegto tehnisko piedāvājumu katrs iepirkuma komisijas loceklis vērtē individuāli atbilstoši šajā kārtībā noteiktajam, aizpildot individuālās vērtēšanas tabulu un parakstot to. 
6. Ja kādā no kvalitātes kritērijiem (K vai R) tehniskais piedāvājums iegūst 0 (nulle) punktu, iepirkuma komisija piedāvājumu tālāk neizskata un attiecīgo Pretendentu izslēdz no turpmākās dalības iepirkumā.
7. Kvalitātes kritērijus K, R aprēķina kā vidējo aritmētisko no komisijas locekļu vērtējumiem par attiecīgo kritēriju, noapaļojot līdz simtdaļām. 
8. Piedāvājuma kopējo vērtējumu iegūst, summējot kvalitātes kritērijus K un R un cenas kritēriju F. Piedāvājuma kopējais vērtējums ir K+R+F.
9. Līdzvērtīgu piedāvājumu gadījumā (t.i., piedāvājumu salīdzināšanas posmā attiecīgo Pretendentu piedāvājumi saņem vienādu kopējo novērtējumu) iepirkuma komisija izvēlas to piedāvājumu, kurš vairāk punktu ieguva kvalitātes kritērijā K (“Sociālās uzņēmējdarbības nedēļas radošās koncepcijas īstenošanas apraksts”).
10. Ja iepirkuma komisija konstatē, ka pēc šīs kārtības 9. punktā paredzētā izšķirošā piedāvājuma izvēles kritērija arī nav iespējams noteikt uzvarētāju, tad iepirkuma komisija rīko izlozi, aicinot tajā piedalīties visus Pretendentus, kuru piedāvājumi atzīti kā saimnieciski visizdevīgākie un ir līdzvērtīgi. Tos Pretendentus, kuri piedāvājuši līdzvērtīgus piedāvājumus, personīgi informē par izlozi, iepirkuma komisijai nosūtot to kontaktpersonām uzaicinājumu, tajā skaitā informāciju par izlozes noteikumiem, izlozes norises vietu, datumu un laiku.

2

